CELEX: 62022TN0170
Language: hu
Date: 2022-03-31 00:00:00
Title: T-170/22. sz. ügy: 2022. március 31-én benyújtott kereset – Telefónica de España kontra Bizottság

2022.5.23.   
            
            
               HU
            
            
               Az Európai Unió Hivatalos Lapja
            
            
               C 207/50
            
         
      2022. március 31-én benyújtott kereset – Telefónica de España kontra Bizottság
      (T-170/22. sz. ügy)
      (2022/C 207/66)
      Az eljárás nyelve: angol
      
         Felek
      
      
         Felperes: Telefónica de España, SA (Madrid, Spanyolország) (képviselők: F. González Díaz ügyvéd, P. Stuart Barrister-at-Law és J. Blanco Carol ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a DIGIT/A3/PR/2019/RP/010 – A közigazgatási szervek közötti transzeurópai telematikai szolgáltatások (TESTA) ajánlati felhívásra vonatkozó, 2022. január 21-i európai bizottsági határozatot;
               
            
                  —
               
               
                  nyújtson bármely egyéb jogorvoslatot, amelyet a Törvényszék az adott körülmények között megfelelőnek tart;
               
            
                  —
               
               
                  és mindenesetre kötelezze a Bizottságot a felperes költségeinek, valamint a jelen keresettel kapcsolatban felmerült egyéb díjaknak és kiadásoknak a viselésére.
               
            
         Jogalapok és fontosabb érvek
      
      Keresete alátámasztása érdekében a felperes hat jogalapra hivatkozik.
      
                  1.
               
               
                  Az első, arra alapított jogalap, hogy az alperes tévesen alkalmazta a jogot, ténybeli és értékelési hibákat követett el, mivel az átláthatóság elvét megsértve a konzorciumot (1) az ajánlattételhez szükséges dokumentációban soha nem kért információk szolgáltatásának elmulasztásáért szankcionálta.
               
            
                  2.
               
               
                  A második, arra alapított jogalap, hogy az alperes tévesen alkalmazta a jogot, ténybeli és értékelési hibákat követett el, mivel az átláthatóság és a jogbiztonság elvét megsértve az ajánlatot (2) nem az ajánlattételhez szükséges dokumentációnak megfelelően értékelte.
               
            
                  3.
               
               
                  A harmadik, arra alapított jogalap, hogy az alperes tévesen alkalmazta a jogot, ténybeli és értékelési hibákat követett el, mivel az átláthatóság és a biztonság elvét, valamint a védelemhez való jogot megsértve nem határozott meg világos és egyértelmű odaítélési szempontokat, és nem bocsátotta rendelkezésre az ajánlat pontozásának értékeléséhez szükséges információkat.
               
            
                  4.
               
               
                  A negyedik, arra alapított jogalap, hogy az alperes tévesen alkalmazta a jogot, ténybeli és értékelési hibákat követett el, mivel a megfelelő ügyintézés és a tisztességes eljárás elvét megsértve nem kért felvilágosítást, amikor lehetséges és hasznos lett volna.
               
            
                  5.
               
               
                  Az ötödik, arra alapított jogalap, hogy a közbeszerzési eljárás az uniós jog alapelveinek sorozatos megsértésével járt.
               
            
                  6.
               
               
                  A hatodik, arra alapított jogalap, hogy az alperes tévesen alkalmazta a jogot, mivel nem hozott intézkedéseket a tagállamok EUMSZ 346. cikkből eredő azon jogainak a védelme érdekében, hogy alapvető biztonsági érdekeikkel ellentétes információkat ne fedjenek fel, és megsértette az egyenlő bánásmód elvét.
               
            
         (1)  A keresetlevélben meghatározott „konzorciumot” a felperes, a Telefonica de España és két másik jogalany alkotja.
      
         (2)  Az „ajánlat” alatt a konzorcium ajánlatát kell érteni.